Aalborg Stiftstidende, 1845-03-12
Efter hvad der ved forberedende Skridt er kommet til Kundskab, paatænkes der afholdt et Foraarsmøde i Logstør af 5 Amtmænd, fra Aalborg, Hjørring, Ringkjøbing, Thisted, og Viborg, samt 3 Herreds- og Byfogder, fra Hanherrederne, Løgstør og Nibe, til Ventilering om hvad der mulig kunde foretages til Sildefiskeriets Befordring og fornyede Opkomst i Liimfjorden. Sagen er vistnok af den Vigtighed, og de sidste Aar afgive saa glædelige Symptomer for Sildefiskeriets Tilbagekomst, at den fortjener at ogsaa al mulig administrativ Opmærksomhed henvendes paa denne store Jndustri, hvis Gjenvindelse vilde være en Velfærdssag af største Betydning for alle Beboere og Stæder ved Liimfjorden. Men det vilde forekomme os meget uheldigt, om man til at ventilere Midlerne og Foranstaltninger, der kræve en saa prøvet og praktisk Jndsigt, atter vilde gribe til en bureaukratisk Commissions-Sammensætning (hvis Mødet ikke intenderes ved privat Overeenskomst, der neppe vil kunne fremme Maalet og endog sætte de Vedkommende i Forlegenhed, da af de 5 Amtmænd maaskee ingen nogensinde har seet Sildefangst, ialfald beklæde deres nuværende Embeder efter Sildefiskeriets Ophør, hvilket ligesaa er Tilfældet med de nævnte Bye og Herredsfogder, med Undtagelse af Byfogden i Nibe og maaskee for endeel Herredsfogden i Løgstør. Ved en Sag af saa praktisk Beskaffenhed og Betydning turde det derfor vistnok være tilraadelidere at sammenkalde en Commission af Mænd, der fra Sildefiskeriets Tid have erhvervet sig praktisk Jndsigt og Routine i denne Jndustri og have havt fleeraarig Leilighed til at observere Sildens Natur og alle for dens Hidløckelse og Forplantning eiendommelige Omstændigheder, altsaa Mænd af selve Faget, hvorpaa det i de forskjellige Liimfjordsstæder og Egne ingenlunde mangler. Naar en saadan Commission tillige præsideredes af den af Fiskeriernes Historie fortjenstfulde Naturhistoriker, Dr. Krøyer, da er det vistnok udenfor al Tvivl, at den vilde bringe vigtige Data frem og muligt foranledige Foranstaltninger, der kunde blive af største Vigtighed for Gjenvindelsen af en Jndustri, som atter lader saa heldige Symptomer fremtræde og derfor netop nu burde gribes under Armene ogsaa fra den administrative Side. – Vore Commissioners Historie have meer end noksom lært, at det ikke er af bureaukratisk Vei man skal søge gjennemgribende praktiske Foranstaltninger ilveiebragte og det vilde derfor være et stort Gode for Landet, om man i saa Henseende begyndte at adoptere andre Principer, hvilket dog stundom i nyere Tid, skjøndt kun sjeldent, ved Adjungering af praktiske og andre fordeelagtige Elementer udenfor den afmaalte bureauktatiske Sphære, er skeet. Praktisk Jndsigt, ved Løsning fra alle hæmmende Formalitets- og Situationshensyn, er det, vor Tid gjør til Opgave. Hvor meget hensigtsmæssigere vilde det ikke saaledes have været, om den vedkommende Bestyrelse i 1843 havde foranlediget Valg af Vandbygnings- og øvede Localkyndige til Undersøgelse af Eiendommelighederne ved Løgstørs Grunde og til Midlerne for deres mulige Bortfjernelse istedetfor at en dertil engang anviist Sum Penge opskrabedes, uden at bringe nogen Nytte, ja endog i Strid med de i sin Tid oplyste Grundsætninger for Skrabningsmidlers Anvendelse. Copulerede. J Aalborg idag: Hr. Glarmester Peter Christian Ludvig May og Enkemadame Stine Birgitte Lyngholm, født Østerbye.